polyglot-tagger/wikipedia-language-snippets-filtered huggingface dataset:
வங்காளத்தின் முகமூடிகள் அவர்களின் கைவினைத்திறனுக்காகப் பாராட்டப்படுகின்றன. அதன் பல முகமூடிகள் மரத்தால் ஆனவை. வங்காளத்தின் முகமூடிகளில், கோமிரா முகமூடிகள், சிக்னிதால் முகமூடி, கம்பீரா நடன முகமூடிகள், குஷ்முண்டியின் முலாம் பூசப்பட்ட முகமூடிகள், பாக்பா நடன முகமூடிகள் ஆகியவை மரத்தால் ஆனவை.
மூங்கில் முகமூடி என்பது மேற்கு வங்கத்தின் தினஜ்பூர் மாவட்டத்தில் உருவான ஒரு புகழ்பெற்ற நாட்டுப்புற முகமூடி ஆகும். இது ஒரு மூங்கில் குச்சியால் ஆனது. முகமூடியின் அமைப்பு ஒரு பழங்குடியின முகமூடி போன்றது.
வடக்கு தினஜ்பூரின் பண்டைய கோமிரா நடனத்தில் கடற்பஞ்சுமர முகமூடிகள் பயன்படுத்தப்படுகின்றன. முர்ஷிதாபாத்திலிருந்து தயாரிக்கப்படும் ஷோலா முகமூடிகளும் மிகவும் பிரபலமாக உள்ளன.
களிமண், மரம், மென்மரம் அல்லது ஷோலா, தக்கை, காகிதம், உலோகம் போன்றவற்றிலிருந்து முகமூடிக் கைவினைஞர் முகமூடிகளை வடிவமைக்கிறார். முகமூடிகளை வடிவமைத்த பிறகு, அதில் பல்வேறு வண்ணங்கள் தீட்டப்படுகிறது.
ராஜி நாராயண் பரதநாட்டியத்திற்காக 200 க்கும் மேற்பட்ட பாடல்களை இயற்றியுள்ளார். அவற்றில் சிலவற்றை தனது நிருத்ய கீதமாலா என்றப் புத்தகத்தில் வெளியிட்டுள்ளார். சங்கீதா சரித்ர மாலா என்ற கர்நாடக இசையின் அடிப்படைகள் குறித்த புத்தகத்தையும் இவர் வெளியிட்டுள்ளார். மேலும் இவர், நாட்டிய சாஸ்திரத்தின் அடிப்படைகளை விளக்கும் புத்தகமான நாட்டிய சாஸ்திர மாலாவின் ஆசிரியரும் ஆவார்.
உள்நாட்டிலும் வெளிநாட்டிலும் நடனம் குறித்த விழாக்கள் மற்றும் மாநாடுகளில் பங்கேற்றுள்ளார். முன்னணி நிறுவனங்களால் வழங்கப்பட்ட பல கௌரவங்களைப் பெற்ற ராஜி நாராயண் பாரதநாட்டியத்தில் தனது பங்களிப்புக்காக சங்கீத நாடக அகாதமி தாகூர் விருதைப் பெற்றுள்ளார்.
ராஜி நாராயண் ஒரு பரதநாட்டிய குரு, இசைக்கலைஞர், இசையமைப்பாளர் மற்றும் நடன இயக்குனர் ஆகியவற்றின் ஒரு அரிய கலவையாகும். இவர் பரதநாட்டியத்தை மட்டுமல்ல, கர்நாடக இசை, நாட்டியசாஸ்திரம் மற்றும் நட்டுவாங்கம் ஆகியவற்றையும் கற்பிப்பதில் தனித்துவமான வேறுபாட்டைக் கொண்டுள்ளார். இவர் 1965ஆம் ஆண்டில் மும்பையில் தனது நிறுவனமான நிருத்யா கீதாஞ்சலியை நிறுவினார். இவர் இரண்டு தசாப்தங்களுக்கும் மேலாக மும்பை பல்கலைக்கழகத்தின் குழு உறுப்பினராகவும், நுண்கலை படிப்புகளில் இளங்கலை மற்றும் முதுகலை பட்டங்களுக்கான வெளிப்புற தேர்வாளராகவும் பணியாற்றினார். முனைவர் ஆராய்ச்சிக்கான ஆய்வறிக்கை ஆய்வாளராகவும் இருந்துள்ளார்.
ராஜி நாராயண் 1931 ஆகத்து 19ஆம் தேதி சென்னையில் எஸ்.நாராயண ஐயர் மற்றும் கங்கம்மாள் ஆகியோரின் 11வது குழந்தையாகப் பிறந்தார். ராஜி தனது 5வது வயதிலேயே பரதநாட்டியம் கற்கத் தொடங்கினார். நடராஜா நாட்டிய நிகேதனின் நிறுவனரும் மற்றும் இயக்குனருமான இவரது சகோதரி நீலா பாலசுப்பிரமணியத்திடமும், மற்றும் சிறீ சரசுவதி கான நிலையத்தின் நிறுவனரும் மற்றும் இயக்குனருமான கே.லலிதா ஆகியோரிடமிருந்து நடனப்பயிற்சியினை மேற்கொண்டார். மேலும்,
துரையூர் ராஜகோபால சர்மா, வி. வி. சடகோபாலன், மற்றும் சுலோச்சனா மகாதேவன் ஆகியோரின் கீழ் கர்நாடக குரல் இசையையும் கற்றுக்கொண்டார்.
ராஜி நாராயண் தனது தொழில் வாழ்க்கையில் ஆரம்பத்தில் அகில இந்திய வானொலியில் சேர்ந்தார். பின்னர், கர்நாடக பாடகராக ஒரு பெயரைப் பெற்றார். அதே நேரத்தில், இவர் ஒரு பரதநாட்டிய ஆசிரியராக, திருமயிலை குறவஞ்சி, திருமால் அழகர், வள்ளிமலை குறவஞ்சி, ராதா கா சியாம், குத்ராத், பாரிஜாதம், மற்றும் கிருஷ்ண லீலா உள்ளிட்ட நடன நாடகங்களை நடனமாடினார். சக்தி மாயா, பால பக்தன், சாந்த் ஏக்நாத் போன்ற இந்தி மற்றும் தமிழ் படங்களிலும் இவர் பாடி நடித்துள்ளார்.
நான்கு வயதில், ராஜி நாராயண் வணிக ரீதியாக 'நீராமின்சாகுரா' எனற பாடலை பதிவு செய்தார். குழந்தைகளுக்கான கதை சொல்லும் பாடல்கள் மற்றும் சில நாடகங்களின் பதிவுகளையும் இவர் வெளியிட்டுள்ளார். அந்த சிறு வயதிலேயே, இவர் தனது தந்தை தயாரித்த திரைப்படங்களில் தனது சொந்த பாடல்களுக்கு நடிக்க ஆரம்பித்தார்.
இராஜி நாராயண் இந்தியாவின் மும்பையில் வசிக்கும் நடனக் கலைஞரும் மற்றும் இசையமைப்பாளரும் ஆவார். மேலும் மும்பையில் நிருத்யா கீதாஞ்சலி என்ற நடனப் பள்ளியை நிறுவி அதன் இயக்குனராக உள்ளார். இது பரதநாட்டியம், கர்நாடக இசை மற்றும் நட்டுவாங்கம் ஆகியவற்றில் மாணவர்களுக்கு பயிற்சியளிக்கிறது.
கடப்பை லட்சுமியம்மாள் நடத்திய நடன-நாடகங்கள் மற்றும் கொல்லாட்டா ஜோத்ராய் போன்ற விழாக்களில் பங்கேற்றார். தனது இந்து மாதர் லட்சுமி விலாச சபா என்பதின் மூலம், பெண்களுக்காக சிறப்பான நிகழ்ச்சிகளை நடத்துகிறார்.
நிலேஷ் மொரேஷ்வர் குல்கர்னி என்பவர் இந்தியத் துடுப்பாட்ட அணியின் முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார் .மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார் . மேலும் இவர் 1994 ஆம் ஆண்டில் முதல் தரத் துடுப்பாட்டப் போட்டிகளிலும், 1994 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 1997 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 101 முதல் தரத் துடுப்பாட்டப் போட்டிகளில் விளையாடி 860 ஓட்டங்களையும் , 93 பட்டியல் அ துடுப்பாட்டப் போட்டிகளில் விளையாடி 178 ஓட்டங்களையும் ,10 ஒருநாள் துடுப்பாட்டப் போட்டிகளில் விளையாடி 11 ஓட்டங்களையும் 3 தேர்வுத் துடுப்பாட்டப் போட்டிகளில் விளையாடி 5 ஓட்டங்களையும் எடுத்துள்ளார்.
2007 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். ஏப்ரல் 3 மும்பை துடுப்பாட்ட அரங்கத்தில் பரோடா துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2007 ஆம் ஆண்டில் ஏப்ரல் 19, அகமதாபாத் துடுப்பாட்ட அரங்கத்தில் வங்காளத் துடுப்பாட்ட அணிக்கு எதிரான இருபது20 போட்டியில் இவர் மும்பை துடுப்பாட்ட அணி சார்பாக விளையாடினார்.
1994 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். மார்ச் 28, ஜெய்பூர் துடுப்பாட்ட அரங்கத்தில் ராஜஸ்தான் துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக பட்டியல் அ துடுப்பாட்டப் போட்டியில் இறுதியாக விளையாடினார்.
இவர் 1994 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.பின் 2007 ஆம் ஆண்டில் மும்பை துடுப்பாட்ட அரங்கத்தில் சவுராட்டிர துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக விளையாடினார்.
கிருட்டிணா என்பவர் தெலுங்கு மொழியைச் சேர்ந்த ஒரு இந்திய திரைப்பட நடிகரும் இயக்குநரும் தயாரிப்பாளரும் அரசியல்வாதியுமாவார். இவரது இயற்பெயர் சிவ ராம கிருட்டிணா கட்டமனேனி என்பதாகும். தெலுங்குத் திறைப்படத்துறையில் பிரத்தியேகமாக தனது படைப்புகளுக்காகப் பெயர் பெற்றவர் எனப் புகழப்படுகிறார். ஐந்து தசாப்தங்களாக நீடித்த இவரது திரைப்பட வாழ்க்கையில், கிருட்டிணா 350 இற்கும் மேற்பட்ட திரைப்படங்களில் பல்வேறு வேடங்களில் நடித்துள்ளார்.2009 ஆம் ஆண்டில், இந்திய திரைப்படத்துறைக்கு இவர் செய்த பங்களிப்பிற்காக இந்திய அரசு இவருக்கு பத்ம பூசண் விருது வழங்கி கௌவித்தது. 1989 இல் காங்கிரசு கட்சிக்கான நாடாளுமன்ற உறுப்பினராக கிருட்டிணா தேர்ந்தெடுக்கப்பட்டார். 1997 ஆம் ஆண்டில், தென்னிந்திய பிலிம்பேர் வாழ்நாள் சாதனையாளர் விருதினையும் இவர் பெற்றார்.
இவரது திரைப்பட வாழ்க்கையின் ஆரம்ப ஆண்டுகளில், இவர் சாக்சி போன்ற படங்களில் நடித்தார். இது 1968 இல் தாசுகண்ட் திரைப்பட விழாவில் வெளியிடப்பட்டு விமர்சன ரீதியான பாராட்டைப் பெற்றது. 1972 ஆம் ஆண்டில், இவர் பான்டண்டே காபுரம் என்றத் திரைப்படத்தில் நடித்தார். இது அந்த ஆண்டு தெலுங்கில் சிறந்த திரைப்படத்திற்கான தேசிய திரைப்பட விருதைப் பெற்றது. புராணம், நாடகம், சமூகம், கௌபாய், மேற்கத்திய பாரம்பரியம், நாட்டுப்புறவியல், செயல் மற்றும் வரலாற்று உள்ளிட்ட பல்வேறு வகைகளில் இவர் பாத்திரங்களை ஏற்று நடித்துள்ளார்.
தெலுங்கு திரைப்படத் தொழிலில் முதல் ஈஸ்ட்மன் வண்ணப்படம் - ஈனாடு , முதல் சினிமாஸ்கோப் படம் - அல்லூரி சீதாராம ராஜு , முதல் 70 மிமீ படம் - சிம்காசனம் , முதல் டிடிஎஸ் போன்ற பல தொழில்நுட்ப முதன்மைகளை தயாரித்த பெருமை இவருக்கு உண்டு. தெலுங்கு வீர லெவரா என்றப் படம் கௌபாய் வகையை தெலுங்கு திரையில் அறிமுகப்படுத்துகிறது. இவர் தெலுங்கு உளவு திரைப்படத் தொடர்களான குடாச்சாரி 116 , ஜேம்ஸ் பாண்ட் 777 , முகவர் கோபி , ரகசிய குடாச்சாரி மற்றும் குடாச்சாரி 117 போன்றப் படங்களில் நடித்த்துள்ளார். கிருட்டிணா இயக்கிய சங்காரவம் , முகுரு கொடுக்குலு , கொடுக்கு தீதினா கபுரம் , பாலா சந்திரடு மற்றும் அண்ணா தம்முடு ஆகிய படங்களில் தனது மகன் மகேஷ் பாபுவை முக்கிய வேடங்களில் நடிக்க வைத்தார் . கிருட்டிணா 17 திரைப்படங்களையும் இயக்கியுள்ளார். மேலும் இவருக்கு சொந்தமான தயாரிப்பு நிறுவனமான பத்மாலயா பிலிம் ஸ்டுடியோவின் கீழ் பல்வேறு படங்களையும் தயாரித்துள்ளார்.
கிருட்டிணா, அந்த காலத்தின் பல இயக்குனர்களான ஆதூர்த்தி சுப்பாராவ், வி. மதுசூதன ராவ், கே விஸ்வநாத், பாபு, தாசரி நாராயண ராவ் மற்றும் கே ராகவேந்திர ராவ் ஆகியோருடன் பல திரைப்படங்களில் நடித்துள்ளார். விஜயநிர்மலாவுடன் 48 க்கும் மேற்பட்ட படங்களிலும், ஜெயபிரதாவுடன் 47 படங்களிலும் இணையாக நடித்த சாதனையும் இவருக்கு உண்டு. திசம்பர் 2012 இல், தனது 69 வயதில், கிருட்டிணா அரசியலில் இருந்து ஓய்வு பெறுவதாக அறிவித்தார். இவர் 25 திரைப்படங்களில் இரட்டை வேடங்களிலும், 7 திரைப்படங்களில் மூன்று வேடங்களிலும் நடித்துள்ளார்.
கிருட்டிணா 1944 மே 31 அன்று ஆந்திராவின் குண்டூர் மாவட்டம், தெனாலி, புர்ரிபாலத்தில் கட்டமநேனி இராகவையா சவுத்ரி மற்றும் கட்டமநேனி நாகரத்னம்மா ஆகியோருக்கு பிறந்தார்.
2010–11க்கு முன்பு, பனிச்சறுக்கு நடனப் போட்டிகளில் மூன்று பிரிவுகள் இருந்தன. அவை: கட்டாய நடனம் , அசல் நடனம் மற்றும் இயல்பான நடனம் . 2010 ஆம் ஆண்டில், கட்டாய மற்றும் அசல் நடனத்தை நீக்கி, புதிய குறுகிய நடனம் என்ற பிரிவை போட்டி அட்டவணையில் சேர்த்து போட்டி வடிவத்தை மாற்ற சர்வதேச பனிச்சறுக்கு சங்கம் வாக்களித்தது. 2018 ஆம் ஆண்டில், சர்வதேச பனிச்சறுக்கு சங்கம் குறுகிய நடனத்தை தாள நடனம் ஆக மறுபெயரிட வாக்களித்தது. பனி சறுக்கு நடன போட்டியின் போது பனி சறுக்கு நடனக் கலைஞர்கள் செய்ய வேண்டிய கட்டாய நடன அமைப்புகள் சில உள்ளன.
1900 களின் முற்பகுதியில், பனிச்சறுக்கு நடனம் இங்கிலாந்து, ஐரோப்பா மற்றும் அமெரிக்காவில் ஒரு பொழுதுபோக்கு விளையாட்டாக இருந்தது. பிரிட்டிஷ் பனிச்சறுக்கு நடன அணிகள் 1950 கள் மற்றும் 1960 களில் இவ்விளையாட்டில் ஆதிக்கம் செலுத்தின; பின்னர் 1990 கள் வரை சோவியத் அணிகளின் ஆதிக்கம் இருந்தது. 1980 கள் மற்றும் 1990 களில், ஐஸ் நடனக் கலைஞர்கள், அவர்களின் பயிற்சியாளர்கள் மற்றும் நடன இயக்குனர்கள் பனி நடனத்தை அதன் ஆரம்ப காலத் தோற்றத்திலிருந்து நாடக நிகழ்ச்சி பாணிக்கு நகர்த்துவதற்கான முயற்சியில் ஈடுப்பட்டனர்.
பனிச்சறுக்கு நடனம் என்பது பனிச்சறுக்கின் மற்றொரு வடிவமாகும். இது வரலாற்று ரீதியாக வழவழப்பான தரையிலாடும் நடனத்திலிருந்து வடிவமைக்கப்பட்டுள்ளது. இது 1952 ஆம் ஆண்டில் உலக பனிச்சறுக்கு சாம்பியன்ஷிப் போட்டியில் சேர்க்கப்பட்டது. மேலும் 1976 இல் குளிர்கால ஒலிம்பிக் விளையாட்டில் பதக்க விளையாட்டாக மாறியது. சர்வதேச பனிச்சறுக்கு சங்க விதிகளின்படி, ஒரு பனி நடனக் குழு "ஒரு பெண் மற்றும் ஓர் ஆணை"க் கொண்டிருக்க வேண்டும்.
அனைத்து இளையோர் மற்றும் மூத்தோர் பனிச்சறுக்கு நடனப் போட்டிகளிலும் நிகழ்த்தப்படும் முதல் பிரிவு தாள நடனம் ஆகும். இது கட்டாய மற்றும் அசல் நடனத்தின் பல கூறுகளை ஒருங்கிணைக்கிறது. இதில் உள்ள ஒரு கட்டாய விதி என்னவென்றால் , இதில் பங்கேற்கும் ஒவ்வொரு நடனக் குழுவும் ஓர் "அமைப்பு நடனம்" தொகுப்பில் இரண்டு வடிவங்களை நடனத்தில் செய்ய வேண்டும். இதன் மூலம் குழுக்களிடையே நடனக் கலைஞர்களின் தொழில்நுட்ப திறன்களில் ஓர் ஒப்பீட்டை வழங்க முடிகிறது.
சர்வதேச போட்டிகளில் முதல் தாள நடனத்தை, அமெரிக்க இளையோர் பனி நடனக் கலைஞர்களான அனசுதேசியா கன்னுசியோ மற்றும் கொலின் மெக்மனசு ஆகியோர் 2010 இளையோர் கிராண்ட் பிரிக்ஸ் போட்டியில் நிகழ்த்தினர். இதுவரை நடந்த போட்டிகளிலேயே பிரெஞ்சு பனி நடனக் கலைஞர்களான கேப்ரியெல்லா பாபடாகிஸ் மற்றும் குய்லூம் சிசெரோன் ஆகியோர் 90.03 புள்ளிகளில் அதிக மதிப்பெண்ணைப் பெற்றுள்ளனர். இவர்கள் 5 முறை இச்சாதனையை நிகழ்த்தியுள்ளனர்.
சர்வதேச பனிச்சறுக்கு சங்கம் ஆண்டுதோறும் நடன மீறல்கள் மற்றும் அவற்றின் புள்ளிகளின் மதிப்புகளை வெளியிடுகிறது. பனி சறுக்கு நடனத்தில் வீழ்தல் மற்றும் குறுக்கீடுகள் மற்றும் நேரம், இசை மற்றும் ஆடைகளில் மீறல்கள் ஆகியவை அடங்கும்.
தாள நடனத்தின் தாளங்கள் மற்றும் கருப்பொருள்கள் பனிப் பருவத்தின் தொடக்கத்திற்கு முன்னர் சர்வதேச பனிச்சறுக்கு சங்கத்தால் தீர்மானிக்கப்படுகின்றன.
தரணிகோட்டை என்பது இந்திய மாநிலமான ஆந்திராவின் குண்டூர் மாவட்டத்திலுள்ள ஒரு கிராமமாகும். இது குண்டூர் வருவாய் பிரிவின் அமராவதி மண்டலத்தில் அமைந்துள்ளது. இந்த கிராமம் ஆந்திர மாநில தலைநகர் பிராந்தியத்தின் ஒரு பகுதியாகும். இது ஆந்திர மாநில தலைநகர் பிராந்திய மேம்பாட்டு ஆணையத்தின் அதிகார வரம்பில் உள்ளது.
கிளாமோர்கனின் போர்ட் டால்போட்டின் புறநகர்ப் பகுதியான மார்கமில் 1937 ஆம் ஆண்டு புத்தாண்டு தினத்தில் ஹாப்கின்ஸ் பிறந்தார். அவரது பெற்றோர் அன்னி முரியல் மற்றும் ரிச்சர்ட் ஆர்தர் ஹாப்கின்ஸ் ஆவர். நான் விசேஷமானவனாகவோ அல்லது வித்தியாசமாகவோ இருக்கலாம் என்ற உணர்வு வரும்போதெல்லாம், நான் என் தந்தையைப் பற்றி நினைத்துக்கொள்கிறேன். இவர் தனது பள்ளிநாட்களில் கல்வி கற்பதை விட ஓவியம் வரைதல் அல்லது பியானோ வாசித்தல் போன்றவற்றில் அதிக ஈடுபாடு கொண்டிருந்தார்.ஜோன்ஸின் மேற்கு மோன்மவுத் சிறுவர் பள்ளியில் இவர் கல்வி பயின்றார் ஐந்து ஆண்டுகள் அங்கு கல்வி கற்ற பின்னர் வேல் ஆஃப் கிளாமோர்கனில் உள்ள கவ்பிரிட்ஜ் இலக்கண பள்ளியில் கல்வி பயின்றார். 2002 ஆம் ஆண்டு ஒரு நேர்காணலில் அவர் இவ்வாறு கூறினார்:நான் கல்வி கற்றலில் மிகவும் பின் தங்கி இருந்தேன் இதனால் சில சமயங்களில் கேலி செய்யப்பட்ட தான் ஒரு முட்டாள் என்று நினைத்தாக கூறினார்.
ஹாப்கின்ஸ் தி சைலன்ஸ் ஆஃப் தி லாம்ப்ஸ் திரைப்படத்தில் இவர் ஹன்னிபால் லெக்டராக நடித்தார். இதற்காக அவர் சிறந்த நடிகருக்கான அகாதமி விருது பெற்றார். அதன் தொடர்ச்சியாக ஹன்னிபால், மற்றும் ரெட் டிராகனிலும் நடித்தார். தி ரெமெயின்ஸ் ஆஃப் தி டே , நிக்சன் , மற்றும் அமிஸ்டாட் ஆகிய படங்களில் நடித்ததன் மூலம் ஹாப்கின்ஸ் அகாதமி விருதுகளுக்கு பரிந்துரைக்கப்பட்டார். 84 சேரிங் கிராஸ் ரோடு , தி எலிபண்ட் மேன் , ஹோவர்ட்ஸ் எண்ட் , பிராம் ஸ்டோக்கரின் டிராகுலா , லெஜண்ட்ஸ் ஆஃப் தி ஃபால் , மீட் ஜோ பிளாக் , தி மாஸ்க் சோரோ , மற்றும் தோர் மற்றும் அதன் 2013 மற்றும் 2017 பதிப்புகள் ஆகியன மற்ற குறிப்பிடத்தக்க திரைப்படங்கள் ஆகும். 2015 ஆம் ஆண்டில், பிபிசி தொலைக்காட்சியின் தி டிரஸ்ஸரில் நடித்தார், 2016 மற்றும் 2018 ஆம் ஆண்டுகளில், வெஸ்ட்வொர்ல்டு என்ற எச்.பி.ஓ தொலைக்காட்சித் தொடரில் நடித்தார்.
சர் பிலிப் அந்தோனி ஹாப்கின்ஸ் ஒரு வெல்ஷ் நடிகர், இயக்குனர் மற்றும் தயாரிப்பாளர் ஆவார். 1992 ஆம் ஆண்டில் சிறந்த நடிகருக்கான அகாதமி விருதை வென்றார், மேலும் மூன்று முறை விருதுக்கு பரிந்துரை செய்யப்பட்டார். ஹாப்கின்ஸ் மூன்று முறை பாப்டா விருதினையும், இரண்டு முறை எம்மிகள் மற்றும் சிசில் பி. டிமில்லே போன்ற விருதுகளையும் வென்றுள்ளார் . 1993 ஆம் ஆண்டில், இரண்டாம் எலிசபெத் மகாராணியால் கலைக்கான சேவைகளுக்காக அவர் நைட் பட்டம் பெற்றார். 2003 ஆம் ஆண்டில் ஹாப்கின்ஸ் ஹாலிவுட் வாக் ஆஃப் ஃபேமில் இடம்பெற்றார், மேலும் 2008 ஆம் ஆண்டில், பிரிட்டிஷ் அகாதமி ஆஃப் பிலிம் அண்ட் டெலிவிஷன் ஆர்ட்ஸிலிருந்து வாழ்நாள் சாதனையாளராக அறிவிக்கப்பட்டார்.
1957 ஆம் ஆண்டில் ராயல் வெல்ஷ் இசை மற்றும் நாடகக் கல்லூரியில் பட்டம் பெற்ற பிறகு, லண்டனில் உள்ள ராயல் அகாதமி ஆஃப் டிராமாடிக் ஆர்ட்டில் பயிற்சி பெற்றார், பின்னர் லாரன்ஸ் ஆலிவர் ,ராயல் நேஷனல் தியேட்டரில் சேர அழைத்தார். 1968 ஆம் ஆண்டில், தி லயன் திரைப்படத்தில் விண்டரில் ரிச்சர்டாக நடித்தார். 1970 களின் நடுப்பகுதியில், ரிச்சர்ட் அட்டன்பரோ இவரை இந்தத் தலைமுறையின் சிறந்த நடிகர் என்று பாராட்டினார்.
தேராதூனில் உள்ள தயானந்த ஆங்கிலோ வேதாந்தக் கல்லூரியில் அறிவியல் பட்டதாரியானார். லக்னோவின் பட்கண்டே இசை நிறுவனத்தில் கதக்கில் இளங்கலை பட்டம் பெற்றார். அங்கு 1998-2001 வரை உதவித் தொகையும் பெற்றார். பின்னர், மத்திய பிரதேசத்தின் கைராகர், இந்திரா கலா சங்கீதப் பல்கலைக்கழகத்தில் லக்னோ கரானா வடிவத்தில் பத்ம விபூசண் பண்டிட். பிர்ஜு மகாராஜின் கீழ் முதுகலை பட்டமும் பெற்றார். 2008 ஆம் ஆண்டில், இந்திய இசை வல்லுநர் மற்றும் சித்தார் வாசிப்பாளருமான பி. எம். ரவிசங்கரின் மூத்த சீடரான கைம்முரசு இணை மேதை பி. டி. உதய் மஜும்தாரின் கீழ் இந்திய தாளங்களின் சிக்கலைக் கற்றுக் கொள்ளத் தொடங்கினார்.
குஜராத், மோதேரா நடன விழா, தென்-அமெரிக்கா, தேசிய தீபாவளிக் கொண்டாட்டம் , சுவிட்சர்லாந்தின் கலாச்சாரத் திருவிழா, உஸ்தாத் ஷாஃப்கத் அலிகானுடன் சுஃபியானா கதக், சுவிட்சர்லாந்தின் பாசல் பல்கலைக்கழக 550 ஆண்டு கொண்டாட்டம், ஹரித்வார், மகா கும்பமேளா, பாகேசுவர், உத்தராயணி மகோத்சவம், இந்திய தேசிய தொலைக்காட்சிக்கான கீத-கோவிந்தம், உலக நடன தினம், இத்தாலி, மியூசிகா டீ போபோலி, ரோம், சோல்புல் சூஃபி மற்றும் ஆஸ்திரியா, நெதர்லாந்து, ஜெர்மனி பிரான்ஸ், இத்தாலி, பிரேசில், கயானா & ருமேனியா போன்ற இன்னும் பல குறிப்பிடத்தக்க விழாக்களில் இவரது நிகழ்ச்சிகள நிகழ்த்தபட்டது.
நம்ருதா இந்திய கலாச்சார உறவுகள் அமைப்பின் ஒரு தேர்ந்தெடுக்கப்பட்ட கலைஞர் ஆவார். இந்தியாவின் கலாச்சார அமைச்சகம் மற்றும் தகவல் மற்றும் ஒளிபரப்பு அமைச்சகத்தின் இந்திய தேசிய தொலைக்காட்சியான தூர்தர்ஷன் ஆகியவற்றிலும் தேர்ந்தெடுக்கப்பட்ட கலைஞர் ஆவார். சுவிட்சர்லாந்தில் நடைபெற்ற அஸ்கோனா, சர்வதேச நடன விழா , புது தில்லி, ரவிசங்கர் மையம் போன்ற உலகெங்கிலும் உள்ள மதிப்புமிக்க விழாக்களில் இவர் தனது நடன நிகழ்ச்சிகளை நிகழ்த்தியுள்ளார்.
நம்ருதா சிறீ எஸ்.கே.ராய் மற்றும் , திருமதி. ஷோபா ராய் ஆகியோருக்கு இளைய மகளாகப் பிறந்தார். இவரது தந்தை இந்தியாவின் உத்தரகண்ட் மாநிலத்தின் தேராதூனில் உள்ள தயானந்த் ஆங்கிலோ வேதாந்தக் கல்லூரியில் ஓய்வு பெற்ற ஆங்கில விரிவுரையாளராவார். இவருக்கு சுமித் ராய் என்ற ஒரு மூத்த சகோதரரும் மற்றும் நிதி ராய் மற்றும் நேஹா ராய் என்ற இரண்டு மூத்த சகோதரிகள் உள்ளனர்.
2009 ஆம் ஆண்டில் இந்திய அரசின் மனிதவள மேம்பாட்டு அமைச்சகத்திடமிருந்து தேசிய உதவித்தொகை பெற்றார். நம்ருதாவுக்கு இளைஞர்களிடையே இந்திய செம்மொழி இசை மற்றும் கலாச்சாரத்தை மேம்படுத்துவதற்கான சங்கத்திடமிருந்தும் உதவித்தொகை பெற்றுள்ளார். 2009 ஆம் ஆண்டில் உலக புகழ்பெற்ற கதக் மேத பண்டிட். பிர்ஜு மகாராஜிடமிருந்து கற்றுக்கொள்ள வாய்ப்பினை பெற்றார்.
தேராதூனில் பிறந்த நம்ருதா, குரு-சிஷ்யை பராம்பரை எனப்படும் அறிவைப் பெறும் வேத முறைமையில், இலக்னோ கரானாவைச் சேர்ந்த மறைந்த முனைவர் மதுக்கர் ஆனந்தின் கீழ், மிகச் சிறிய வயதிலேயே கதக்கில் பயிற்சியைப் பெறத் தொடங்கினார்.
நம்ருதா ராய் இவர் ஓர் இந்திய பாரம்பரிய கதக் நடனக் கலைஞரும் மற்றும் நடன இயக்குனருமாவார். இவர் மறைந்த டாக்டர் மதுகர் ஆனந்த் மற்றும் பண்டிட் உதய் மஜும்தார் ஆகியோரின் சீடராவார்.
ரஜினிகாந்தா செகாவத் இவர் ராஜஸ்தானைச் சேர்ந்த பிரபல பாடகியும் மற்றும் இந்தியாவின் ராஜஸ்தான் மல்சிசார் பகுதியின் இளவரசியுமாவார். இவர் ராஜஸ்தானி நாட்டுப்புறப் பாடல், பாலிவுட், ஆங்கிலம், ராஜஸ்தானி மார்வாரியின் வேறுபட்ட கூறுகளின் கலவை, தரமான பாரம்பரிய இசை போன்ற பலவற்றைப் பாடுவதில் பெயர் பெற்றவர். இவர் ஐந்து படங்களின் பாடல்களுக்கு பின்னணிக் குரல் அளித்துள்ளார். இதுவரையில் இவரது மிகப்பெரிய பாடல் தர்மா திரைப்பட நிறுவனத்தின் பத்ரி கி துல்கானியா என்பது 650 மில்லியனுக்கும் அதிகமான பார்வைகளைக் கொண்டுள்ளது. இவர் 2017 ஆம் ஆண்டில் சுப் மங்கல் சவ்தான் என்ற படத்திற்காக மிகவும் நம்பிக்கைக்குரிய புதிய பாடகருக்கான மிர்ச்சி விருதுக்கு பரிந்துரைக்கப்பட்டார். கலர்ஸ் தொலைக்காட்சியில் ரைசிங் ஸ்டார் என்ற மெய்நிகர் பாடல் நிகழ்ச்சியில் பங்கேற்க இவர் சமீபத்தில் அழைக்கப்பட்டார். மேலும் "பிக் பிரதர்" என்ற நிகழ்ச்சியின் இந்திய பதிப்பான "பிக் பாஸ்" இறுதிப்போட்டியிலும் பங்களித்துள்ளார்.
ராஜஸ்தானி நாட்டுப்புறம் மற்றும் ஆங்கிலத்தில் வேறுபட்ட கூறுகளின் கலவையாக பாடும் ஒரே பாடகர் ரஜினிகாந்தா செகாவத் ஆவார். இவரது இரு காணொளிக் காட்சிகள் முகநூலின் வெற்றிகளாக மாறியுள்ளன. இது இணைவு ராஜஸ்தானி இசையின் மிகவும் அங்கீகரிக்கப்பட்ட முகமாக மாறியுள்ளது. ராஜஸ்தானி பத்திரிகைகள் இப்போது இவரை "வேறுபட்ட கலவைகளின் மகாராணி" என்று குறிப்பிடுகின்றன. கூமருடனான சீப் த்ரில்ஸ் என்ற நிகழ்ச்சி இவருக்கு புகழைத் தேடித் தந்தது. அதன்பிறகு ராஜஸ்தானி நாட்டுப்புற பாடல்களுடன் ஷேப் ஆப் யூ மற்றும் சிங்கிள் லேடி போன்ற இவர் பாடிய கலவையான பாடல்கள் மிகவும் பிரபலமாக உள்ளன.
செகாவத் ஒரு பாலிவுட் தொழில்முறை வணிகராவார். டிஸ்னி இந்தியா, டைம்ஸ் ஆஃப் இந்தியா ஆகியவற்றில் பணிபுரிந்தவர் . மேலும், நடிகர் ஷாஹித் கபூருடன் நிர்வாகத் திறனில் தொடர்பு கொண்டிருந்தார். மும்பையின் பாட்கண்டே பல்கலைக்கழகத்தில் விசாரத் மற்றும் இந்துஸ்தானி பாரம்பரிய இசையில் முதுகலைப் பட்டம் பெற்ற பெற்ற பாடகியாவார். தற்போது கச்சேரிகள், பாலிவுட் பின்னணி பதிவுகள் மற்றும் இவரது தனிப்பட்ட காணொளி படப்பிடிப்புகளுக்கான சுற்றுப்பயணத்திற்கு இடையில் தனது நேரத்தை பிரித்துக் கொள்கிறார்.
இவர் மூன்று இசைத் தொகுப்புகளை வெளியிட்டுள்ளார். சன் சிட்டி, தென்னாப்பிரிக்கா மற்றும் குளோபல் வில்லேஜ், துபாய், மஸ்கட் போன்ற பல இடங்களை உள்ளடக்கிய உலகளவில் 500 க்கும் மேற்பட்ட இசை நிகழ்ச்சிகளில் பாடியுள்ளார். பான்டா ஃபார் அமித் திரிவேதி, ஜபோங் தீபாவளி, லெனோவா, ராஜஸ்தான் சுற்றுலா சின்னம் போன்ற பல்வேறு பிரபலமான விளம்பரங்களில் இவர் பாடியுள்ளார். மேலும் இவரது மிக சமீபத்திய வெளியீடுகள் இந்தியன் ஐடல் 10 இன் புதிய பாடலான "மௌசம் மியூசிக் கா" என்பது ரெட் பண்பலையின் புதிய விளம்பர ஒலியாகும்.
ஜெய்ப்பூர் மாநிலத்தில் உள்ள மல்சிசரின் முந்தைய பிரபுத்துவ குடும்பத்தைச் சேர்ந்த ரஜினிகந்தா, தனது வர்க்கம் மற்றும் சாதியின் தடைகளை உடைத்து, அனைத்து முரண்பாடுகளுக்கும் எதிரான தனது ஆர்வத்தை பின்பற்றுவதற்காக ராஜஸ்தானின் மிகவும் பாரம்பரிய மற்றும் பழமைவாத ராஜ்புத் சமூகத்தைச் சேர்ந்த முதல் பாடகியாக ஆனார். இன்று இவர் மாநிலத்தின் மிகவும் புகழ்பெற்ற பாடகர்களில் ஒருவராக இருக்கிறார்.
இந்திரா சந்த் 1914 ஜனவரி 4 ஆம் தேதி இந்தியாவின் கர்நாடகாவின் பெல்காம் மாவட்டத்தின் தவாண்டி என்ற சிறிய நகரத்தில் இந்திரா தீட்சித் என்ற பெயரில் பிறந்தார்.
இந்திரா கோலாப்பூரில் உள்ள ராஜாராம் கல்லூரி மற்றும் புனேவில் உள்ள பெர்குசன் கல்லூரியில் படித்தார், அங்கு தனது வருங்கால கணவர் நாராயண் சாந்தை சந்தித்தார். 1940 ஆம் ஆண்டு, நான்கு ஆண்டுகளுக்கு அவர்களது திருமணத்திற்குப் பிறகு இரண்டு தங்கள் கவிதைகளில் ஒரு கூட்டு சேகரிப்பு என்ற தலைப்பில் இந்திராவின் கணவர் நாராயண் சாண்ட் 1946 இல் இறந்தார். கணவனை இழந்த வலி அவரது சில கவிதைகளில் அதன் வெளிப்பாட்டைக் கண்டது. அவரது பெரும்பாலான கவிதைகளின் முக்கிய கருப்பொருள் காதல் மற்றும் ஏக்கம். இயற்கையின் அன்பு அவரது கவிதைகளிலும் தெளிவாகத் தெரிகிறது. அவரது கவிதை மேலும் ஒரு பெண்ணின் வாழ்க்கையின் வெவ்வேறு பரிமாணங்களுடன் தொடர்புடையது.
இந்திரா சந்த் 25 புத்தகங்களை எழுதினார். அவர் முதலில் பேராசிரியராகவும் பின்னர் பெல்காமில் உள்ள ஒரு ஆசிரியர் பயிற்சி கல்லூரியில் முதல்வராகவும் பணியாற்றினார்.
சாந்தின் அரை சுயசரிதை கட்டுரைகள் 1986 இல் மிருத்கந்தா என்ற புத்தகத்தில் வெளியிடப்பட்டன. புல்வெல் புத்தகத்தில் அவரது கட்டுரைகளின் தொகுப்பு உள்ளது.
ரமேஷ் டெண்டுல்கர் 1982 ஆம் ஆண்டில் சாந்தின் தேர்ந்தெடுக்கப்பட்ட கவிதைகளின் மிருன்மாயி என்ற தொகுப்பை வெளியிட்டார்.
ஜோக்கர் ஆகத்து 31, 2019 அன்று வெனிசு திரைப்படத் திருவிழாவில் வெளியிடப்பட்டது. அங்கு தங்கச் சிங்கம் விருதினை வென்றது. பின்னர் ஐக்கிய அமெரிக்காவில் அக்டோபர் 4, 2019 அன்று வெளியானது. விமர்சகர்களை இத்திரைப்படம் இரண்டாக பிரித்தது. பீனிக்சின் நடிப்பும் திரைப்படத்தின் இசையும் பெரிதும் பாராட்டப்பட்டது. ஆனால் இத்திரைப்படத்தின் கருமை தொனியும், வன்முறையை போற்றும் காட்சிகளும் பெரிதும் விமர்சனம் செய்யப்பட்டன. த டார்க் நைட் ரைசஸ் திரையிடப்பட்ட போது 2012 அவுரோரா துப்பாக்கிச் சூடு நிகழ்ந்த திரையரங்கம் இத்திரைப்படத்தினை காட்சியிட மறுத்தது. இவற்றை மீறி பல வருவாய் சாதனைகளை ஈட்டியது. ஒரு பில்லியன் ஐக்கிய அமெரிக்க டாலர்கள் வருவாயினை ஈட்டி, இம்மைற்கல்லினை தாண்டிய முதல் ஆர்-மதிப்பிடப்பட்ட திரைப்படம் என்ற பெருமையினைப் பெற்றது. 2019 இல் வெளிவந்த திரைப்படங்களின் வருவாய் பட்டியலில் ஆறாவது இடத்தினைப் பெற்றது. மேலும், அதிக வசூல் செய்த உலக திரைப்படங்களின் பட்டியலில் 31 ஆம் இடத்தினைப் பிடித்தது.
ஜோக்கர் 2019 ஆம் ஆண்டில் வெளிவந்த ஐக்கிய அமெரிக்கத் திரில்லர் திரைப்படமாகும். இத்திரைப்படத்தினை டாட் பிலிப்சு எழுதி இயக்கியுள்ளார். டிசி காமிக்ஸ் கதாப்பாத்திரங்களைக் கொண்டு இத்திரைப்படம் எழுதி எடுக்கப்பட்டுள்ளது. ஜோக்குவின் பீனிக்சு, ரொபேர்ட் டி நீரோ, சாசி பீட்சு, பிராசெஸ் கான்ராய், பிரெட் கல்லன், கிளென் பிலெஷ்சியர், பில் கேம்ப், ஷியா விகம், மற்றும் மார் மேரன் ஆகியோர் நடித்துள்ளனர். இத்திரைப்படம் வார்னர் புரோஸ். பிக்சர்சு, டிசி பிலிம்சு, மற்றும் ஜாயிண்டு எபர்டு ஆகிய தயாரிப்பு நிறுவனங்களால் தயாரிக்கப்பட்டது.
ஜோக்கர் பல்வேறு விருதுகளை வென்றது. 92ஆவது அகாதமி விருதுகள் விழாவில் இத்திரைப்படம் 11 பரிந்துரைகளைப் பெற்றது. அவற்றில் இரண்டினை வென்றது - சிறந்த நடிகர் - ஜோக்குவின் பீனிக்சிற்கும் மற்றும் சிறந்த இசை - ஹில்துர் குட்னடொட்டிர்கும். பீனிக்சு மற்றும் குட்னடொட்டிர் கோல்டன் குளோப் விருது மற்றும் பிரித்தானிய அகாடமி திரைப்பட விருதுகள் ஆகியவற்றினையும் வென்றனர். ஜோக்கராக நடித்த நடிகருக்கு வழங்கப்படும் இரண்டாவது அகாதமி விருதாகும். முன்னர் 2009 இல் த டார்க் நைட் திரைப்படத்தில் ஜோக்கராக நடித்ததற்கு ஹீத் லெட்ஜர் அகாதமி விருதினை வென்றார்.
2016 ஆம் ஆண்டில் இத்திரைப்படத்தினை டாட் பிலிப்சு உருவாக்க ஆரம்பித்தார். மார்ட்டின் ஸ்கோர்செசியின் டாக்சி டிரைவர் மற்றும் த கிங் ஆஃப் காமெடி ஆகியத் திரைப்படங்களின் தாக்கம் பெரிதும் இருக்கிறது. இத்திரைப்படம் நியூயார்க்கு நகரம், செர்சி நகரம், மற்றும் நுவார்க் ஆகிய இடங்களில் படமாக்கப்பட்டது. பேட்மேன் திரைப்பட வரலாற்றில் முதன்முறையாக இத்திரைப்படத்திற்கு ஆர்-மதிப்பிடப்பட்டது .
இந்தியாவிலும் வெளிநாட்டிலும் உள்ள முக்கிய திருவிழாக்களில் டோனா வெற்றிகரமாக நடன நிகழ்சிகளை நிகழ்த்தயுள்ளார். 1995 சூன் 30 முதல் சூலை 02 வரை நியூயார்க்கில் நடந்த 15 வது வட அமெரிக்க பெங்காலி மாநாட்டில் நடனத்தை நிகழ்த்த இவர் அழைக்கப்பட்டார். அங்கு அவரது நடனம்10,000 பார்வையாளர்களால் பாராட்டப்பட்டது. சான் பிரான்சிஸ்கோவில் நடந்த வட அமெரிக்க பெங்காலி மாநாட்டிலும், 2007இல் டெட்ராய்டில் நடைபெற்ற 27 வது பெங்காலி மாநாட்டிலும் பங்கேற்க இவர் தனது நடன நிகழ்ச்சிகளை நிகழ்த்தியுள்ளார். இவர் ஐக்கிய ராச்சியம் மற்றும் கனடாவில் பல நடன நிகழ்ச்சிகளை வழங்கியுள்ளார்
டோனா கங்குலி ஒரு இந்திய ஒடிசி நடனக் கலைஞர் ஆவார். குரு கேளுச்சரண மகோபாத்ராவிடமிருந்து நடனப் பாடங்களை பயிற்சி எடுத்தார். இவர் "தீக்சா மஞ்சரி" என்ற ஒரு நடனக் குழுவினை நிறுவினார். 1997 ஆம் ஆண்டில் இவர் தனது குழந்தை பருவ நண்பரும், இந்திய துடுப்பாட்ட வீரரும் மற்றும் இந்திய துடுப்பாட்ட அணியின் தலைவராக இருந்த சவுரவ் கங்குலியைத் திருமணம் செய்து கொண்டார். சவுரவ் தற்போது இந்திய துடுப்பாட்ட கட்டுப்பாட்டு வாரியத்தின் 39 வது தலைவராகத் தேர்ந்தேடுக்கப்பட்டுள்ளார். இந்த தம்பதியினருக்கு சனா என்ற மகள் உள்ளார்.
டோனா கங்குலி தனக்கு 3 வயதாக இருந்தபோது அமலா சங்கர் என்பவரிடமிருந்து நடனத்தைக் கற்கத் தொடங்கினார். பின்னர் இவர் குரு கிரிதாரி நாயக்கின் வழிகாட்டுதலின் கீழ் ஒடிசிக்கு மாறினார். கேளுச்சரண மகோபாத்ராவைச் சந்தித்து அவரிடமிருந்து நடன பாடங்களை கற்கத் தொடங்கியபோது தனது நடன வாழ்க்கையில் மிக முக்கியமான வளர்ச்சி ஏற்பட்டதாக டோனா கருதுகிறார். தனது தொழில் வாழ்க்கையின் ஆரம்ப கட்டத்தில், வெவ்வேறு நிகழ்ச்சிகளில், மகோபாத்ராவுடன் இணைந்து பல நிகழ்ச்சிகளை நிகழ்த்தியுள்ளார்.
டோனா கங்குலிக்கு தீக்சா மஞ்சரி என்ற நடனப் பள்ளி உள்ளது. இந்த நிறுவனத்தை லதா மங்கேஷ்கர் திறந்து வைத்தார். இது 2000க்கும் மேற்பட்ட மாணவர்களின் திறனைக் கொண்டுள்ளது. நடனம் தவிர, இந்த நிறுவனத்தில் யோகா, வரைதல், கராத்தே மற்றும் நீச்சல் போன்ற கலைகள் கற்றுத்தரப்படுகின்றன.